Karjolsteinen

Karjolsteinen er en norsk dramafilm fra 1977.

Filmen ble regissert av Knut Andersen, etter en roman av Sigbjørn Hølmebakk med samme navn.

Handling 
Den radikale forfatteren Olav Klungeland kjenner seg splittet og utilstrekkelig både som forfatter, som politiker og som medmenneske. Han stifter etter hvert nærmere bekjentskap med en forhenværende prest, Eilif Grøtteland som kommer fra et lite sted på sør-vestlandet og bor på et hotell i Oslo - samtidig som hans kreft-syke kone ligger på sykehuset. En regntung april-natt sitter de to unge mennene på hotell-rommet. Den eldre mannen forteller den yngre om sitt liv, fra barndommen i små kår lenger sør i landet, gjennom ungdomstiden og som ung mann - samtidig som han arbeidet som prest i Finnmark.

I etterkrigstiden ble presten egen bror Lars rammet av landssvikoppgjøret - og inndirekte også ham selv. En gnagende tvil rammer ham, og undergraver kjærligheten til hans kone Elna og deres datter Lillian. Møtet mellom denne presten og den unge forfatteren skal snart vise seg å få avgjørende betydning for begges videre liv. Under en feiring den 1. mai blir det forventet at forfatteren Olav skal holde en flammende tale om sosialismens frigjørende kraft. Den eldre mannens beretning utgjør mesteparten av historien, om hans møter med forskjellige mennesker som har betydd mye for hans utvikling og holdninger.

Medvirkende 
 Erik Øksnes som Olav Klungland
 Marit Grønhaug som Vigdis
 Sverre Anker Ousdal som Eilif
 Are Sjaastad som Eilif (som barn)
 Grethe Ryen som Elna
 Siri Hølmebakk som Elna (som barn)
 Arne Lindtner Næss som Lars
 Arne Lendl som Lars (som barn)
 Rolf Søder som Arnold
 Roy Bjørnstad som Partiformannen
 Frimann Falck Clausen som Jens Heimdal
 Maryon Eilertsen som Lillian
 Gunhild Grünfeldt som Partifunksjonæren
 Per Gundersen som En drosjesjåfør
 Harald Heide Steen som Didrik

Eksterne lenker 
 
 Karjolsteinen hos Filmweb

Norske dramafilmer
Norskspråklige filmer
Filmer fra 1977
Norske filmer fra 1970-årene
Filmer regissert av Knut Andersen